GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/7

URBROJ: 2158-44-24-2

Osijek, 28. lipnja 2024. godine

**Z A P I S N I K**

44. sjednica Školskog odbora Graditeljsko-geodetske škole Osijek održana je od 25. do 28. lipnja 2024. godine u 12:00 sati korištenjem elektroničkih sredstava koja sukladno članku 7. stavku 3. Poslovnika o radu Školskog odbora, omogućuje odlučivanje u realnom vremenu.

### Nazočni članovi Školskog odbora:

Iz reda nastavnika: Marko Molnar, nastavnik

Predstavnici osnivača: Tihomir Štefić

 Mirko Ivković

Antonio Mihalj

Predstavnik roditelja: Ivana Nićin

Odsutni:

Predstavnik radnika: Marina Matić

**Ostali prisutni na sjednici:** Ines Šitum Kulić, tajnica škole

Darko Pšihistal, ravnatelj škole

Ivana Šeremet, voditeljica računovodstva

***D n e v n i r e d***

1. Usvajanje zapisnika 43. sjednice Školskog odbora
2. Donošenje Pravilnika o sistematizaciji radnih mjesta Graditeljsko- geodetske škole Osijek
3. Donošenje Pravilnika o izmjeni i dopuni pravilnika o mjerilima i načinu korištenju nenamjenskih donacija i vlastitih prihoda Graditeljsko- geodetske škole Osijek
4. Donošenje Prijedloga Odluke o prodaji stana
5. Razno

Dnevni red dat je na usvajanje.

**T. 1.** Jednoglasno usvojen zapisnik 43. sjednice školskog odbora.

**T. 2.** Uvodničar je tajnica škole, Ines Šitum Kulić. U materijalima u privitku Poziva, članovima Školskog odbora dostavljen je prijedlog Pravilnika o sistematizaciji radnih mjesta Graditeljsko- geodetske škole Osijek. U 2024. godine na snagu je stupio niz propisa kojima se reguliraju plaće u državnim i javnim službama te zbog stupanja na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama ("Narodne novine" broj 22/ 24), Uredbe o rasponima koeficijenata u platnim razredima u jedinstvenoj platnoj ljestvici u državnoj službi i javnim službama ("Narodne novine" broj 22/24) i Uredbe o načinu primjene standardnih mjerila u postupku vrednovanja i klasifikacije radnih mjesta u državnoj službi i javnim službama ( "Narodne novine" broj 22/ 24) i Zakona o plaćama u državnoj i javnim službama ("Narodne novine" broj 155/23).

Sukladno članku 37. Zakona o plaćama u državnoj i javnim službama ("Narodne novine" broj 155/23) čelnik tijela dužan je donijeti ovaj pravilnik najkasnije do 1. rujna 2024. godine, stoga prijedlog istog dostavljam na pregled i raspravu.

Prigovora na prijedlog nije bilo, te je jednoglasno donijeta:

**O D L U K A**

**Usvaja se Pravilnik o sistematizaciji radnih mjesta** **kao što je u pisanom materijalu u privitku ove Odluke.**

**T. 3.** Uvodničar je tajnica škole, Ines Šitum Kulić. U materijalima u privitku ovog poziva nalazi se prijedlog Pravilnika o izmjeni i dopuni pravilnika o mjerilima i načinu korištenju nenamjenskih donacija i vlastitih prihoda Graditeljsko- geodetske škole Osijek a sukladno napucima Revizije, koje također dostavljamo u privitku ovog Poziva.

Prigovora na prijedlog nije bilo, te je jednoglasno donijeta:

**O D L U K A**

**Usvaja se Pravilnik o izmjeni i dopuni pravilnika o mjerilima i načinu korištenju nenamjenskih donacija i vlastitih prihoda Graditeljsko- geodetske škole Osijek** **kao što je u pisanom materijalu u privitku ove Odluke.**

**T. 4.**

Uvodničar je tajnica škole, Ines Šitum Kulić. Naime, Graditeljsko- geodetska škola Osijek u vlasništvu je stana u Osijeku, Opatijska 66 na nekretnini koja se u Zemljišnim knjigama vodi u k.o. Osijek, nalazi se na digitalnom katastarskom planu na katastarskoj čestici broj 11886 i upisana je u Zemljišno knjižni uložak broj 24526 i u podulošku u knjizi položenih ugovora broj 15450. S obzirom da je najmoprimac, Đurđica Delibašić s kojom je škola imala potpisan ugovor o najmu preminula, stan je trenutno prazan, a škola za prazan stan plaća režijske troškove. Ravnatelj škole ovim putem moli suglasnost Školskog odbora za donošenje odluke o prodaji stana, s obzirom da sukladno čl. 56. Statuta Graditeljsko- geodetske škole Osijek, Školski odbor ***„odlučuje uz suglasnost Osnivača o stjecanju, opterećivanju ili otuđivanju imovine čija je vrijednost veća od 26.544,56 eura“.***

Stan je procijenjen na 37.000,00 eura od strane ovlaštenog sudskog vještaka (Procjembeni elaborat broj 06/2024 nalazi se u privitku), a sredstva od prodaje se planiraju utrošiti na obnovu učionica- novi vinil podovi, novi namještaj(stolice i klupe za učenike) te kupovinu klima uređaja za učionice kako bi učenici škole imali bolje uvjete za rad.

Slijedom navedenog, ravnatelj od Školskog odbora traži donošenje Odluke o prodaji stana.

Prigovora na prijedlog nije bilo, te je jednoglasno donijeta:

**O D L U K U**

**o prodaji stana**

I.

 Stan u vlasništvu Graditeljsko- geodetske škole Osijek, prodat će se putem javnog natječaja.

II.

 Predmetna nekretnina nalazi se u Osijeku, Opatijska 66, u zemljišnim knjigama vodi se u k.o. Osijek, z.k. uložak broj 24526, u podulošku u knjizi položenih ugovora broj 15450, označena kao kč. broj 11886, u naravi Stan br. 2, garsonjera, ukupne površine 24,73 m2.

III.

Početna cijena stana, prema procijenjenoj vrijednosti, iznosi 37.000,00 eura.

IV.

 Školski odbor odlučuje o pokretanju postupka prodaje stana uz suglasnost Osječko-baranjske županije kao osnivača.

V.

 Ova Odluka dostavlja se Osnivaču radi davanja suglasnosti na Odluku.

**T. 5.** Pitanja i dodatnih prijedloga nije bilo, te je sjednica je završila 28. lipnja 2024. godine u 12:01 sati.

 **Zapisnik izradila M.P. Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.